Publication: Magyar Közlöny
Issue: MK-2001-130 (Year: 2001, Number: 130)
Era: 1990-2004
Section: A Magyar Köztársaság 2001. és 2002. évi költségvetéséről szóló 2000. évi CXXXIII. törvény (a továbbiakban: Tv.)
Paragraph Index: 30

2001. évi termésű takarmánykukorica felvásárlására kerül sor 18 ezer Ft/tonna áron — amely nem tartalmazza az áfát vagy a kompenzációs felárat — a GMS ’96 Kft. (1095 Budapest, Soroksári út 24.) (a továbbiakban: felvásárló) útján az e rendeletben foglaltak szerint, a felvásárló által megjelölt telephelyre beszállítva. Ez a felvásárlási ár a termelő telephelyétől számított 50 kilométernél nem távolabbi helyre szállított takarmánykukorica szállítási költségét is magában foglalja. Nagyobb szállítási távolság esetén a szállítási költségről és azok viseléséről a felek állapodnak meg.

Source: https://magyarkozlony.hu/hivatalos-lapok/6cf126c3d50043357cebbd95d25dc4f6481b821b/dokumentumok/b7d83dc4e8d6c33e0b9d830db4aef2f2bcc45f9b/letoltes